פרק א' משנה ו" יהושע בן פרחיה ונתאי הארבלי קבלו מהם.יהושע בן פרחיה אומר:עשה לך רב וקנה לך חבר,והוה דן את כל אדם לכף  זכות"

נראה ואפשר יאמר בעזר ה' יש על האדם הכשר והירא לחפש בפנימיות נפשו את  רבו,רוצה לומר “רבונו של עולם",בבחינת אדון ומלך “רב" כמו שנאמר “קרית מלך  רב.."ויהא תר אחר חוזק אמונתו ועבודתו אליו יתברך,עד שיהא מרגיש שמחה והשתוקקות  אין קץ לידבק ברבו,כאותה ההשתוקקות שיש בלבו להיותו מחפש קרבת חברו הטוב או  אשתו להבדיל,במחשבה בלתי הפסק בכל עת ורגע..

ועוד תמצי לומר בבשר ודם,אשר קיים בו הרצון לשיתוף באחדות הלבבות מצד לימוד זכות זה על זה ושרש קבלה ונתינה זה אצל זה,על אחת כמה וכמה הקדוש ברוך הוא יתברך ויתעלה,אשר מידו יצא הטוב המוחלט “כל מאן דרחמנא עביד לטב עביד" הוא שרמז לנו ב  עשה לך רב “ אותיות  “ש-מ-ע---ט-ו-ב" וראשי תבות “  ע “  ולמלכות  שמים,טוב “  עשה שיש בו משום מצות עשה קבלת עול מלכותו עלינו ארבע ועשרים שעות אשר ביממה שהם כנגד ארבעה ועשרים צרופי שם הוי"ה הקדוש,והיא חובה על כל אשר בשם ישראל יכונה להיותו דבק ברב בשר ודם אשר רוח אלדים בקרבו,שיורנו דרך האמת והיראה הנכונה,ויהא מתדבק בו ומקיים דבריו ופסיקותיו,מתוך תוקף קדושתו וכבוד התורה אשר בו,באהבה בלא עוררין כשם שעושה רצון חבירו הקרוב אליו,ואף על פי שאינו מסכים בהכרח לדעתו להעשות כן בכל האופנים שיעצו חברו,ומתוך אהבתו אליו מקבל את דעתו. 

 ועל דרך זו נראה לומר “ וקנה לך חבר “  איש אמת היכול להיות עמו בטוב,ובהיפך בנפלו לקטנות ולא ילעג לו,ועוד ויסייעו ויתמוך בו בגשמיות ורוחניות ויחזק את ליבו בדברים המנחמים וישפיע עליו רוח טהרה וקדושה.כקניין הנעשה בדבר המוחלט והברור להיותו ידוע ומפורסם ללא עוררין,ודרך השגת חבר שכזה הורנו על ידי מעשה “ והוה דן את כל האדם" לדון לכף זכות ולהמליץ טוב על ישראל ועל ידי כן יושפע שפע רב בכל העולמות,וימשך עליו אור אלדי המתנוצץ בריבוא ריבואות צל"מ הוי"ה וירצו חבריו לדבוק בו ולסייעו,כי “ חבר “ גימטרייה ר-י,  רי"ש  יו"ד אותיו   י-ש-ר -להיותו מורה על היושר האמיתי בקבלת יראת ה' הוא “יוד" כתר עליון בבחינת חבר הוא לשכינה הקדושה,בדרך לימוד הזכות כנזכר.

ואפשר יאמר בעזר ה'  “עשה לך רב" “   עשה"  במספר קטן בא לאותיות -י-ה- משום היות הרב מסטרא דחסד  כידוע ויתן בך חכמה ובינה לעשות רצונו יתברך שמו ועל דא אמר “ לך"  נו"ן שערי בינה.ואפשר יאמר כי “לך"   למ"ד כ"ף גימטרייה קע"ד הוא שם קדוש -אלף-קי-ויו-ק"י עם א' הכולל, או אפשר יוד-קי-ואו-קי--יוד-קא-ואו \-קא--יוד-קק-וו-קק--י-ק-ו-ק- גימטרייה  “ לך “ במילוי הנזכר,דהיינו עולמות אבי"ע אצילות בריאה יצירה ועשייה עם שם הוי"ה אור פנימי והא' הכולל הנזכר הוא אור המקיף אליו,ויו"ד הנותר ירמוז על עשר ספירות בכל עולם מאצילות בריאה יצירה עשיה.וע"ד אמרה משנתינו “עשה לך" משום מצות עשה לעשות עצמך קן ומשכן ליחודים קדושים כסא ומרכבה לשכינה הקדושה,הוא “רב" אותיות “בר" בן לשכינה קן דיליה,ורמז לצורך התיקון בסוף תבות “עשה  לך ר ב  “ גימטרייה כ"ז כמספר האותיות עם אותיות מנצפ"ך,הם מצוות עשה לתקנם ולהעלותם ,ש"ע נהורין קדישין “ש-ע---ה" שהם שני פעמים שמות א-ל- מלאים,אלף-למד,אלף-למד- 
גימטרייה ש"ע נהורין,להמתיק ה' אותיות “אלדים" בשרשם,והוא כדאמרינן “עשה" בהמתקת הדינים דאלדים הרמוזים ב"ה" על ידי ש"ע נהורין הנזכרים,נו"ן}50{שערים דבינה נו"ן שערי קדושה וטהרה.ועל כן נקטה לישנא דמשנתינו “ רב  הוא שם אלדים בריבוע עם שני כוללים:א-אל-אלד-אלדי-אלדים- גימטרייה “   ר  “ ושני הכוללים “ רב להורות על שלמות התיקון,הראשון להמתקת הדינים,והשני להוריד את הרחמים,כי אינו זה כראי זה. 

“וקנה לך חבר “ באגר שלים,כדפירש בזוהר הקדוש תרומה קכ"ח ב בקניין גמור,"  וקנה" 
 גימטרייה קס"א העולה שם-אלף-קי-יוד-קי   “ לך “ בעבורך בשל ייחודים שלך והעלאת מיין נוקבין,דשם זה הוא ביחודא תתאה אצל החבר.שגימטרייה “חבר “ר"-"יוד  “ר  דריבוע אלדים ו"יוד"  עשרים שערים כתר עליון ברוך הוא,להמתיק שם אלדים על ידו.ועל נקט ב"  אגר שלים" דהיינו בתשלום הזווג ביחודא שלים,שם א-ק-י-ק למתק אלדים ולהעלותו לכתר אין סוף ברוך הוא. יעוין שם זוהר הקדוש 

והנה מצינו עוד אמרה המשנה" והוי דן את כל האדם לכף זכות “  “הוי"  בלא ואו החבור בא לשם י-ה-ו- הוא כמספר שם א-ק-י-ק פשוט,הוא סוד חידוש כל הנמצאים דהיינו בסוד א-ב-ג-ד-ה-ו,מעלה מטה וד' רוחות השמים ,ותמצאהו אחי היקר במילוי-יוד-קי-ויו-גימטרייה 57,ומילוי יוד-קא-ויו גימטרייה 48,ומילוי יוד\-קי-וו גימטרייה 52,ונכונו לו עוד מילואים כגון יוד-קי-ואו גימטרייה 48,ומילוי יוד-קי-וו 47,הם המרמזים על  “רנ-ב “ אברי הנוקבא, וכולם מצד הגבורה והדין,ועל כן אמר “והוי דן את כל האדם" כי הנוקבא נצרכת היא אל הדכורא והיא חלקה ממנו וחיותה מהשפעתו אליה בחיבור שלים.והנה מצינו בסיעתא  ריבוע שם א-ד-נ-י,דהיינו  א-אד-אדנ-אדני  גימטרייה קכ"ו 126" וכל האדם “ גימטרייה ק'  100 שהוא בצל"מ הוי"ה ברוך הוא,כ"ו  26  הוי דן את כל האדם שהוא בצל"מ אלודים ממעל בשם הרחמים הגמורים שם בן ד' אותיות י-ק-ו-ק- “לכף זכות" לכף גימטרייה “ק" 100  שם הוי"ה בהכאה,יוד פעם יוד-- הא פעם הא--ואו פעם ואו--הא פעם הא.

רצוני לומר באותיות השרש י-ק-ו-ק- זה בזה גימטרייה קפ"ו קיום העולם יסוד ושרש הבניין כולו.ועוד אל תיקרי “זכות" אלא “תו--זך" שתזכהו בדין מלפניך.ומכאן נבוא בעזר ה' לומר,ג' ענינים בהמה אחוזים,"עשה לך רב" שילמדך בינה ודעת תורה ומצוות ומכאן תבוא לקנות לך חבר שיהא מחזק דרכך בקיום מה שלמדת על פי דרך התורה הקדושה ולא תחטא חלילה, ותדון כל אדם לכף זכות כאשר תראה בחברך המסייע בידך ומלמד זכות דידך בכל עת, ויהיה הקניין שלם.

והנה עוד ראיתי בסד"ש מספר אותיות “עשה לך .......לכף זכות" --ל"ו אותיות   אשר בכל מקום “לו" מרמז על ה"תפארת" שהוא ו' בשיתופה של הבינה “למ"ד"  “מגדל הפורח באויר" .וכתב באוצר הכבוד  חגיגה ט"ו  “מגדל עז" במגדל הפרוח באויר נרמזו סודות סתומים וחתומים במעשה בראשית ובמעשה מרכבה לפי המקובל בידינו מאנשי אמונה מאל"ף ועד ת"יו.....וצורת הלמ"ד המקובלת דלי"ת וי"ו  דל"ת עטרת שהיא רגל רביעי ,וי"ו תפארת  ארוכה על גביה,והוא סוד חתום וסתום שלא ניתן להיכתב.....ודע כי הצורה הזאת רומזת לזמן שבית המקדש קיים, ועכשיו שאין הכסא והשם שלם,יש שנוי דק מאד בצורתה המורה על החורבן ועל הגלות ואיני רשאי לציירה משום כבוד אלקים הסתר דבר.... יעוין שם 
 
ובשל"ה הקדוש פר' עקב כתב “מגדול עוז" שם הוי"ה הוא אות ל' הפורח באויר,כי ל' תמונת כ' ולמעלה תמונת ו' עולה בגימטרייה כ"ו כמניין הוי"ה, ואות ו' ראשה כפוף בסוד מאמרם ז"ל,במקום שאתה מוצא גדולתו של הקדוש ברוך הוא,דהיינו מגדול עוז שם אתה מוצא ענוותנותו,דהיינו שראש הוא"ו כפוף. 

ובעניות דעתי אבוא לומר הוא שאמרה המשנה “עשה לך רב" “קנה לך חבר"  “והוי דן.." ג' דרכים הנצרכים אל תיקון המידות בהיות הלמ"ד בהוראת הלימוד, והבטחון בהשם יתברך שם “ע-ד" “א-כ-ד-ט-ם" לסמוך הבינה על ידה בעלית הו"או קצוות  חג"ת נה"י חסד גבורה תפארת נצח הוד יסוד,אל  כח"ב כתר חכמה ובינה, בעשיית “רב" המתקת הדינים דאלדים “קנה" קפ"ו נו"ן ה"י גימטרייה אותיות ש-ד-י- עם הכולל.

והנה אשביעך דברים בשם זה כפי אשר חנני הבורא יתברך. 

הנה האות “שין" תרמוז כידוע על שלשה ראשים ימין שמאל אמצע זכות אבות אברהם 
יצחק יעקב עליהם השלום,ועוד בסדר הספירות קו הימין הוא חח"ן חכמה חסד נצח  והשמאל  בג"ה בינה גבורה הוד,וקו האמצעי  דת"י דעת תפארת יסוד. 
והיות שעיקר התיקון הוא ליחד נוקבא בדוכרא,הנה הנוקבא אינה יכולה לקבל אלא מאותם הכלים הנמצאים אצלה בקטנות כעין הכלים הנכללים בדוכרא בגדלות,ובהיותה כלי קיבול אל הזכר בהיותו משפיע אליה ומזריעה בסוד הידיעה  כנאמר “וידע אדם את חוה אשתו.." על כן נבראו בנוקבא כדמיון הכלים הנמצאים בזעיר אנפין בעלה,על מנת שתהא מקבלת ממנו את האורות הנצרכים לה.
ועוד ידוע הוא כי הנוקבא היא מצד הגבורה ושם אלדים הוא הגבורה ושם אדנ"י גם כן ירמוז אל הגבורה,כי עיקר השלמת הנוקבא הוא בהמתקת הדינים הנרמזים בה רנ"ב איברים דינים קשים “  ראה  נ א  בעניינו וריבה ריבנו" עם אותם דינים קשים וצריך להעלות פנימיות בינה גבורה הוד דחסד גבורה תפארת דאצילות,היא אימא עילאה להלביש פנימיות עצמם שעלה לחיצוניות בינה גבורה הוד דחכמה בינה דעת דאצילות,על ידי שנמשיך לה}ג"ה{גבורה והוד דאור פנימי דפנים דחכמה אל הגבורה דזעיר אנפין בשלשת כלי גבורה שלו.ולהמשיך אור עם שמות הוי"ה ואקי"ק בניקוד שבא }גבורה{ משבע ספירות תחתונות ושלש ראשונות דגבורה של אור פנימי דפנים דחכמה על ידי הנשיקין לפיה של הנוקבא בגבורה,בהיותם ניתנים מזעיר אנפין בכח שם י-ה---אלף --אלף למד--אלף למד קי--אלף למד קי-יוד-- אלף למד קי יוד מם- אור פנימי ומקיף לעשר ספירות דגבורה של הנוקבא,בכח שמות אקי"ק אקי"ק---יקו"ק יקו"ק ----יקו"ק---אלדים---א-כ-ד-ט-ם.  
 
והנה האות “ד" דשם ש-ד-י יורה על ה"דלות" של הנוקבא בהיותה נצרכת לקבל אליה,היא המלכות דאין לה מדיליה דבר אלא בקבלתה מטי"ת 9 ספירות שמעליה,הוא ה"דלת" פתח הראשון להיכנס אל השער העולה יסוד צדיק יסוד עולם, בכח שם הוי"ה הנרמז ב"למד" אות כ' ואות וא"ו עליה גימטרייה כ"ו,שם הוי"ה ברוך הוא כנזכר והאות “יוד" דשם ש-ד-י- נראה ואפשר יאמר בדחילו ורחימו,יוד ספירות דאצילות בבחינת אור פנימי יוד קטנה הנסתרת בפנימיות האצילות להשפיע אל “ו -ד" גימטרייה  יוד  ספירות דמקיף, על מנת לזמר עריצים ולהכרית הקוצים הסובבים את השושנה העליונה כנסת ישראל בהיות המלכות משתכללת בטית ספירות שלה שנפלו לבריאה על ידי זעיר אנפין ביסוד שלו.

והנה כבר ראית כי שם הגבורה הוא שם אלדים, בית דין של מעלה ובו נידונים הנבראים כולם או לימין או חלילה לצד השמאל,והוא על פי קו האמצע,ואז כאשר חס ושלום נגזר להיות העולם נידון בגבורה,שם א-ד-נ-י הוא המקום ושרש ירידת הדברים אל העולמות התחתונים פועלת את פעולתה ונקראת שמה בעשותה את אשר נגזר בשם אלדים גם כן כדרך שלוחו של אדם כמותו,ועל כן המידה הזו נקראת לעיתים בשם הוי"ה ועיתים בשם אדנ"י,ויש ותקרא בשם אלדים וגם בשם ש-ד-י- והכל כפי שרש פעולתה וענינה באותו הזמן,ובהיותה בשלמות ומלואיה כראוי אזי מתהפכת מידת הדין אל מידת הרחמים ונקראת שד"י,ובהיותה משדדת מערכות הסטרא אחרא,מזיקין ומשחיתים ומזמרת העריצים בסוד הנאמר }תהילים צ"א{ “יושב בסתר עליון בצל שד"י יתלונן.."ועל כן קבעוה רבותינו ז"ל במזוזה, כמו שנאמר “והי"ה שד"י בצריך..",והיא אש אוכלת בתלת גוונים שחורה בהיותה מכריתה את החיצונים,אדומה בעשותה דין בעולמות התחתונים וירוקה אשר ממראיה יחילו כל הנבראים כסא המלכות.ואם כן נמצי לומר הוא שאמר במשנה “קנה" קנין עולם, קדושה וטהרה על מנת לעורר למעלה בהתערותא דלתתא את מידת שד"י רחמים גמורים בג' צדדים }חח"ן בג"ה דת"י{חכמה חסד נצח,בינה גבורה הוד,דעת תפארת יסוד,היא ה"שין" להוריד הברכה אל טי"ת ספירות חו"ב חג"ת נהי"ם חכמה ובינה,חסד גבורה תפארת,נצח הוד יסוד ומלכות,בכח הכתר העליון אין סוף ב"ה,  לתקן “ וד “  פרצופין שבתפארת ומלכות,בהיות האדם מלמד זכות על כל אשר ישראל יכונה. ועל דא אמר “והו"י" א' יקו"ק דהיינו כתר עליון אקי"ק אור המקיף אל שם הוי"ה,אור פנימי הוי"ה ואקי"ק גימטרייה שם מ"ה עם שני כוללים,יוד-קי\-ואו-קי להורות על שלמות אדם עליון בפנימי ומקיף,ב' פעמים דכר ונוקבא ביחודא שלים י-א-ה-ד-ו-נ-הי-. ויתייחדו ד' אותיות הוי"ה נרנח"י נפש רוח נשמה חיה יחידה,אשר בכללות  אבי"ע אצילות בריאה יצירה עשייה, ויהיה הכסא שלם.ויתפשט על ידי כך השפע מאין סוף ויתיחדו אבא ואמא, א-י-ה-ה-י-ו-ה-ה- ביחודא שלים.ויתיחדו ויזדווגו זכר ונוקבא א-י-ד-ה-נ-ו-י-ה-- י-א-ה-ד-ו-נ-ה-י- זיווג שלם,וימשך שפע רב בכל העולמות.לקשר הנפש ברוח ורוח בנשמה והנשמה במידת אדנ"י,בסוד הכתוב “והיתה נפש אדנ"י צרורה בצרור החיים את יקו"ק אלדיך.."}שמואל א' כ"ה{והוא שמצינו אותיות “לו" כאותיות “לאה" היא הבינה, וא"ו קצוות ומלכות,כלאה אשר ילדה ליעקב וא"ו בנים ובת."לאה" היא בית דין של מעלה כנזכר בשם שד"י, הוא שמצינו נאמר “  לשפוט את הארץ.." ראשי תבות לא"ה, בית עליון מלכות של הבינה.ועל ידי קיום מאמר המשנה “עשה  לך רב" סוף תבות כ"ז,דהיינו שם הוי"ה וא' הנותר שמרמז לכתר וקנה לך  חבר “ ראשי תבות   מיין  דוכרין, וסוף תבות “ הכר “ בהכרה מלאה וידיעה ברורה בחירה בחיים, אותיות  חבר  ביושר,ולא חלילה בהיפוך אתוון “ חרב “ “

והוי דן את כל האדם לכף זכות"  “והוי דן" כאותיות א-ד-נ-י-  א-י-ה-,דהיינו להעלות שם אדנ"י אל -א' דעת,י'--חכמה,ה'--בינה,מקום כבודו שם מקום המלכות הנקראת כבוד, וא' הוא מזל הי"ג דדיקנא קדישא “ונקה"  דדעת אבא ואמא,הם אותיות -י-ה- להעריצו,"את כל האדם" בשם יקו"ק,הבא מראשי תבות הוא האדם שם מ"ה יוד קא ואו קא “לכף זכות" דהיינו זכות אבות אברהם יצחק ויעקב }ועיין בתיקוני הזהר ב' מי"א תיקו"א קל"ט עמוד א'{,כי החסד נקרא זכות כפי שפירש הרשב"י בתיקונים }י'{  “וכתר ביה תלייא בני חיי ומזוני דאיהו מזלא דכלא ואיהו לא תלייא במזל..". ואמנם יש מי שפירש כי “זכות" הוא בגבורה בהיותם נזכרים הזכויות והחטאים בית דין של מעלה אלדים אדנ"י לא"ה,והוא בהיכלות היכל  הזכות היכל דגבורה.ואפשר יאמר,בהיות האדם התחתון מלמד זכות על כל האדם בהתעוררות דלתתא, ממילא יתעורר המזל העליון מידת “ונקה" ויעלה ויתקן 
את כל ניצוצות הקדש שנפלו לקליפה ויחזירם אל הקדושה,ותתעורר מידת הזכות העליונה 
בית דין של מעלה ויתהפך הדין לרחמים,ומאדנ"י יהא יגי"ד כנאמר “אדנ"י שפתי תפתח ופי יגיד תהילתך" אמן כן יהי רצון